Dewa Deşîşa ya qezaya Şedadê ya Kantonê Hesekê de hemwelatîyî dima ke vaya çîmento, asin û bîrketan zêdîyaye keyeyanê xo kerpîçî ra virazenê.
Kerpîç weşîye rê zî fayde keno, keyeyo kerpîçîn zimistanan germin o, hamnanan zî wenik o. Hetê bînî ra viraştişê keyeyan ê kerpîçînan ra dima seba ciwanan zî berêkê îstîhdamî abi.
Hemwelatîyê bi nameyê Elî Xilêfî vat: ''Seba keyeyê betonînî reşwa ma ya ekonomîke hol nîya. La viraştişê keyeyê kerpîçînî ercan o.''
Hostayê kerpîçî Seîd Subhîyî zî vat: ''Ma çar tenî keyeyan virazenê. Hamnan de tim kar esto. Yewmîyeya ma 8 hezar lîraya Sûrîye ya. Nika xeylêk şaristanan de ciwanî zî wazenê nê karî bikerê.''
